गुवाहाटी

गुवाहाटी (अंग्रेजी:Guwahati),  भारतया आसाम राज्यया कामरुप जिल्लाया छगू महानगर ख। थ्व नगर प्राचीन कालय् "प्रागज्योतिषपुर" नामं नांजाः। थ्व उत्तर-पूर्व भारतया दकलय् तःधंगु महानगर क्षेत्र व कोलकाता व पटना धुंका पूर्व भारतया ३गूगु दकलय् तःधंगु नगर ख। थ्व नगरयात उत्तर-पूर्व भारतया प्रवेशद्वार नं धाइगु या। सन् २०११स जनगणना कथं थ्व नगरया जनसंक्ख्या २,५०८,२०१म्ह दु। थ्व दशकय् गुवाहाटीय् यथेष्ट भौगोलिक व जनसंख्या परिवर्तन जूगु दु। प्राचीन प्रागज्योतिषपुर कामरूप राज्यया राजधानी ख। आःतक्क नं थ्व नगरय् पुलांगु मठ-मन्दिर खनेदु। कामाख्या देगः, उमानन्द देगः, नवग्रह देगः, शुक्रेश्वर देगः, बशिष्ठ देगः, दौल गोबिन्द देगः आदि थ्व नगरया छुं देगःत ख।

गुवाहाटी महानगरया दक्षिणय् ब्रह्मपुत्र खुसि, उत्तरय् छिलङर पर्वः, पूर्वय् लोकप्रिय़ गोपीनाथ बरदलै अन्तराष्ट्रीय़ बिमानस्थल व पश्चिमय् नारेङ्गी ला। ब्रह्मपुत्रया उत्तर सिथय् दूगु उत्तर गुवाहाटीया रुप हिलावनाच्वंगु दु। गुवाहाटी पौर निगमया अधीनय् थ्व थाय् प्रशासित जु। थ्व पौर निगमया अधीनय् २१६ बर्गकि:मि: व गुवाहाटी महानगर उन्नय़न प्राधिकरणया अधीनय् ३४० बर्गकि:मि: लागा ला।

गुवाहाटी उत्तर-पूर्व भारतया छगू प्रधान वाणिज्यिक व शैक्षिक केन्द्र ख। थ्व नगरय् आइआइति गुवाहाटी (IIT) व मेमेगु नांजाःगु ब्वंकुथित दु। गुवाहाटी उत्तर पूर्व भारतया महत्त्वपूर्ण सांस्कृतिक, राजनैतिक, प्रशासनिक केन्द्र ख। 

 जनसंख्या 
भारतयागु दं २००१ यागु जनगणना कथं गुवाहाटी शहरयागु जनसंख्या ८०८,०२१ खः। थुकिली मिजंत ५५%, व मिसात  ४५% दु।

थनयागु साक्षरता प्रतिशत ७८% दु, । मिजंतेगु साक्षरता ८१% दु,  व मिसातेगु साक्षरता ७४% दु। सकल भारतयागु साक्षरता प्रतिशत ५९.५%, स्वया गुवाहाटी यागु साक्षरता  अप्व दु।

थ्व शहरयगु जनसंख्याय् १०% ६ दं स्वया म्हो जु।

 लिधंसा 

पुचः:आसामयागु शहर